rejauldu/bengali-wikipedia huggingface dataset:
thumb|300px|কল্যাণের পশ্চিম চালুক্য, রাজা প্রথম সোমেশ্বর ত্রিলোকমল্লের (১০৪৩-১০৬৮) মুদ্রা, মন্দিরের সম্মুখভাগ / ফুলের অলংকরণCNG Coins thumb|right|অন্নিগেরির অমৃতেশ্বর মন্দির (অধুনা ধারওয়াড় জেলা), ১০৫০ খ্রিস্টাব্দে প্রথম সোমেশ্বর কর্তৃক দ্রাবিড় স্থাপত্যশৈলীতে নির্মিত। এটিই প্রথম মন্দির যা সম্পূর্ণত সোপস্টোন দ্বারা নির্মিত। thumb|210px|কল্লেশ্বর মন্দির, হিরে হাদাগলি প্রথম সোমেশ্বরের প্রধানমন্ত্রী কর্তৃক ১০৫৭ খ্রিস্টাব্দে নির্মিত। thumb|right|upright|প্রথম সোমেশ্বরের প্রাচীন কন্নড় শিলালিপি (১০৫৩ খ্রিস্টাব্দ), কেলাওয়াদি প্রথম সোমেশ্বর () ছিলেন পশ্চিম চালুক্য সাম্রাজ্যের এক রাজা। তিনি "অহবমল্ল" বা "ত্রিলোকমল্ল" নামেও পরিচিত ছিলেন। পিতা দ্বিতীয় জয়সিংহের মৃত্যুর পর প্রথম সোমেশ্বর সিংহাসনে আরোহণ করেন।  মধ্য ভারতে বেশ কয়েকটি সামরিক সাফল্যের ফলে তিনি এক বিশাল সাম্রাজ্যের দুর্জয় শাসকে পরিণত হয়েছিলেন। তাঁর রাজত্বকালেই চালুক্যদের সাম্রাজ্য উত্তর দিকে গুজরাত ও মধ্য ভারত পর্যন্ত প্রসারিত হয়েছিল। দক্ষিণের মহীশূরের মালেনাড়ু (পর্বত) অঞ্চলের হৈসলরা ছিল তাঁর সামন্ত শাসক। বিনয়াদিত্যের কন্যা (মতান্তরে ভগিনী) হৈসল দেবী ছিলেন প্রথম সোমেশ্বরের অন্যতমা পত্নী। পশ্চিমে প্রথম সোমেশ্বর কোঙ্কন অঞ্চলের অধিকার বজায় রাখতে সক্ষম হয়েছিলেন। পূর্ব দিকে তিনি তাঁর প্রভাব প্রসারিত করেছিলেন অনন্তপুর ও কুর্নুল পর্যন্ত। তঞ্জাবুরের চোলদের হাতে অনেকবার পরাজিত হলেও তিনি বেশ কয়েকটি ক্ষেত্রে বেঙ্গির রাজ-নির্ণায়কের ভূমিকা পালন করেছিলেন।Kamath (1980), p.104, p.124  ইতিহাসবিদ গঙ্গোপাধ্যায়ের মতে, চোলেরা প্রথম সোমেশ্বরের রাজ্যের কোনও অংশ কেড়ে নিতে পারেনি। ইতিহাসবিদ সেনের মতে, প্রথম সোমেশ্বরের রাজত্বকাল ছিল পশ্চিম চালুক্যদের ইতিহাসের এক অসাধারণ অধ্যায়, যা সমৃদ্ধির শিখরে আরোহণ করে পরে ষষ্ঠ বিক্রমাদিত্যের রাজত্বকালে।Sen (1999), p.384 ইতিহাসবিদ ত্রিপাঠী দাবি করেন যে, চালুক্যদের প্রভাব পূর্ব ভারতেও প্রসারিত হয়েছিল। প্রথম সোমেশ্বর তাঁর রাজধানী মান্যখেত থেকে কল্যাণীতে (অধুনা বাসবকল্যাণ, বিদার জেলা) স্থানান্তরিত করেছিলেন।Kamath (1980), p.103 তিনি কন্নড় পণ্ডিত শ্রীধরাচার্যের পৃষ্ঠপোষকরা করেন। শ্রীধরাচার্য কন্নড়ে লেখা প্রাচীনতম জ্যোতিষ গ্রন্থ জয়তিলক (আনুমানিক ১০৪৯) এবং অধুনা অবলুপ্ত রম্যরচনা-মূলক চন্দ্রপ্রভাচরিতে-এর রচয়িতা।Narasimhacharya (1988), p.19   তথ্যসূত্র    উল্লেখপঞ্জি      বিষয়শ্রেণী:১০৬৮-এ মৃত্যু বিষয়শ্রেণী:পশ্চিম চালুক্য সাম্রাজ্য বিষয়শ্রেণী:জলে ঝাঁপ দিয়ে আত্মহত্যা
অটল পেনশন যোজনা একটি কেন্দ্রীয় সরকারের পেনশন যোজনা। ২০১৫ সালে ভারতের তৎকালীন প্রধানমন্ত্রী শ্রী নরেন্দ্র মোদি এই পেনশন যোজনা শুরু করেছিলেন। এটি পেনশন ফান্ড রেগুলেটরি অথরিটি অফ ইন্ডিয়া দ্বারা নিয়ন্ত্রিত। এই পেনশন যোজনায় কিছু টাকা বিনিয়োগ করলে ৬০ বছর বয়সে কর্মক্ষেত্র থেকে অবসর গ্রহণ করার পর, একজন ব্যক্তি সর্বনিম্ন এক হাজার টাকা এবং সর্বোচ্চ ৫০০০ টাকা পর্যন্ত মাসিক পেনশন পেয়ে থাকেন।    অটল পেনশন যোজনার শর্ত  অটল পেনশন যোজনার সুবিধা পেতে গেলে কিছু শর্ত বা নিয়ম মানতে হয়।   অটল পেনশন যোজনার সুবিধা পেতে গেলে সবার প্রথমে ভারতীয় নাগরিক হতে হবে।   ব্যক্তিকে অবশ্যই কোনো অসংগঠিত কর্মক্ষেত্রের কর্মচারী হতে হবে।  বয়স অবশ্যই ১৮ থেকে ৪০ বছরের মধ্যে হতে হবে।  ন্যূনতম ২০ বছরের জন্য পেনশন যোজনায় অবদান রাখতে হবে।  ব্যক্তি যেন আয়কর প্রদানকারী না হন।  আধার কার্ডের সঙ্গে লিঙ্ক করানো হয়েছে এমন একটি ব্যাংক অ্যাকাউন্ট থাকতে হবে।  আধার কার্ড,প্যান কার্ড সহ অন্যান্য গুরুত্বপূর্ণ নথিপত্র থাকতে হবে।   সুবিধা  অন্যান্য পেনশন যোজনার মতো অটল পেনশন যোজনাতেও বেশ কিছু সুবিধা রয়েছে। যেমন-   প্রথমত এই পেনশন যোজনায় একজন ব্যক্তি সর্বনিম্ন, প্রতি মাসে ৪২ টাকা এবং সর্বোচ্চ ১৪৫৪ টাকা করে জমা করতে পারবেন।  যোজনার সময়সীমা পূরণ হওয়ার আগেই যদি গ্রাহকের মৃত্যু হয়, তাহলে গ্রাহকের পরিবার টাকা ফেরত পাবেন।  অটল পেনশন যোজনা মাধ্যমে একজন ব্যক্তি প্রতি মাসে কত টাকা করে পেনশন পেতে চান, সেটা গ্রাহককে বেছে নেওয়ার সুযোগ দেওয়া হয়। এই যোজনার মাধ্যমে একজন ব্যক্তি প্রতিমাসে সর্বনিম্ন এক হাজার এবং সর্বোচ্চ পাঁচ হাজার টাকা পেনশন পেতে পারেন।  অটল পেনশন যোজনার আমানতকারীরা আয়কর ধারা ৮০সিসিডি (১) এর অধীনে ₹১.৫ লক্ষ পর্যন্ত এবং ধারা ৮০সিসিডি (১বি) এর অধীনে ₹৫০,০০০ পর্যন্ত কর ছাড়ের সুবিধা পাবেন। এছাড়া অটল পেনশন যোজনার পরিপক্কতার পরিমাণও কর থেকে ছাড় দেওয়া হয়েছে।   বহিঃসংযোগ  অফিসিয়াল ওয়েবসাইট   তথ্যসূত্র   বিষয়শ্রেণী:মোদী প্রশাসনের উদ্যোগ বিষয়শ্রেণী:২০১৫-এ ভারত বিষয়শ্রেণী:২০১৫-এ ভারতে প্রতিষ্ঠিত বিষয়শ্রেণী:অটল বিহারী বাজপেয়ীর স্মারক
আদ্-দ্বীন সকিনা মেডিকেল কলেজ হলো বাংলাদেশের একটি বেসরকারি মেডিকেল কলেজ। ২০১২ সালে এটি যশোর জেলার পুলারহাটে প্রতিষ্ঠিত হয়। এটি খুলনা মেডিকেল বিশ্ববিদ্যালয় অধিভুক্ত একটি কলেজ।  কলেজটি পাঁচ বছর মেয়াদী কোর্স শেষে এমবিবিএস ডিগ্রি প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ মেডিকেল এন্ড ডেন্টাল কাউন্সিল স্বীকৃত।   ইতিহাস  কলেজটি আদ্-দীন ফাউন্ডেশন কর্তৃক ২০১২ সালে যশোরের পুলারহাটে স্থাপিত হয়। কলেজটির নামকরণ করা হয়েছে আদ্-দীন ফাউন্ডেশনের চেয়ারম্যান শিল্পপতি শেখ আকিজ উদ্দিনের সহধর্মিনী সকিনা খাতুনের নামে।   অবকাঠামো  কলেজটিতে ছাত্রীদের থাকার জন্য আবাসিক হলের ব্যবস্থা রয়েছে।   আরও দেখুন   আদ্-দ্বীন উইমেন্স মেডিকেল কলেজ, মগবাজার, ঢাকা  বসুন্ধরা আদ্-দ্বীন মেডিকেল কলেজ, কেরানীগঞ্জ, ঢাকা  আদ্-দ্বীন আকিজ মেডিকেল কলেজ, খুলনা   তথ্যসূত্র    বহিঃসংযোগ   বিষয়শ্রেণী:বাংলাদেশের বেসরকারি মেডিকেল কলেজ বিষয়শ্রেণী:২০১২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১২-এ বাংলাদেশে প্রতিষ্ঠিত বিষয়শ্রেণী:খুলনা মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
হোর্হে হেরমান পাচেকো (, ; ২৬ অক্টোবর ১৮৮৯ – ১৯৫৭; হোর্হে পাচেকো নামে সুপরিচিত) একজন উরুগুয়েয়ীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় পেনিয়ারোল এবং উরুগুয়ে জাতীয় দলের হয়ে মধ্যমাঠের খেলোয়াড় হিসেবে খেলেছিলেন।  পাচেকো ১৯১০ সালে উরুগুয়ের হয়ে আন্তর্জাতিক পর্যায়ে অভিষেক করেছিলেন; উরুগুয়ের জার্সি গায়ে ১৯১৭ সাল পর্যন্ত তিনি সর্বমোট ৩৩ ম্যাচে অংশগ্রহণ করেছিলেন। তিনি উরুগুয়ের হয়ে  সর্বমোট দুইটি দক্ষিণ আমেরিকান চ্যাম্পিয়নশিপে (১৯১৬ এবং ১৯১৭) অংশগ্রহণ করেছিলেন, যার উভয় আসরেই তিনি দক্ষিণ আমেরিকান চ্যাম্পিয়নশিপের শিরোপা জয়লাভ করেছিলেন।  আন্তর্জাতিক ফুটবল পাচেকো কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে উরুগুয়ের জাতীয় দলের প্রতিনিধিত্ব করেছিলেন।  ব্যক্তিগত জীবন হোর্হে হেরমান পাচেকো ১৮৮৯ সালের ২৬শে অক্টোবর তারিখে উরুগুয়ের মোন্তেভিদেওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫৭ সালে, উরুগুয়ের মোন্তেভিদেওতে  তিনি মৃত্যুবরণ করেছেন।  পরিসংখ্যান আন্তর্জাতিক  দল  সাল  ম্যাচ  গোল উরুগুয়ে  ১৯১০  ৩  ০ ১৯১১  ৬  ০ ১৯১২  ৬  ০ ১৯১৩  ৯  ০ ১৯১৫  ১  ০ ১৯১৬  ২  ০ ১৯১৭  ৬  ০ সর্বমোট  ৩৩  ০  তথ্যসূত্র  বহিঃসংযোগ        বিষয়শ্রেণী:১৮৮৯-এ জন্ম বিষয়শ্রেণী:১৯৫৭-এ মৃত্যু বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:১৯১৬ দক্ষিণ আমেরিকান চ্যাম্পিয়নশিপের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:কোপা আমেরিকা বিজয়ী খেলোয়াড়
মার্সিও মার্কোস ডো কার্মো মিরান্ডা (জন্ম ১৬ জুলাই ১৯৪২) হলেন একজন ব্রাজিলীয় দাবাড়ু, ফিদে মাস্টার, ব্রাজিলীয় দাবা চ্যাম্পিয়নশিপ (১৯৭৪) বিজয়ী।।   জীবনী  ১৯৬০ এবং ১৯৭০ এর দশকে মার্সিও মিরান্ডা ছিলেন ব্রাজিলের শীর্ষস্থানীয় দাবা খেলোয়াড়দের একজন। তিনি ব্রাজিলিয়ান দাবা চ্যাম্পিয়নশিপে দুটি পদক জিতেছিলেন: স্বর্ণ (১৯৭৪, আলেকজান্দ্রু সেগালের সাথে ১ম স্থান ভাগ করে নেন41° Campeonato Brasileiro) এবং ব্রোঞ্জ (১৯৬৬33° Campeonato Brasileiro)।  মার্সিও মিরান্ডা দাবা অলিম্পিয়াডে ব্রাজিলের হয়ে খেলেছেন :   ১৯৬৮ সালে, লুগানোতে ১৮তম দাবা অলিম্পিয়াডে প্রথম রিজার্ভ বোর্ডে (+১, =২, -৫)।   তথ্যসূত্র    বহিঃসংযোগ       বিষয়শ্রেণী:১৯৪২-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় দাবাড়ু বিষয়শ্রেণী:২০শ শতাব্দীর দাবাড়ু বিষয়শ্রেণী:দাবা অলিম্পিয়াডে অংশগ্রহণকারী খেলোয়াড় বিষয়শ্রেণী:দাবা ফিদে মাস্টার
থাম্ব|লুপৌ রত্ন তুলাধর থাম্ব|নেপালের পরিবহন সেবায় ১৯৫৯ মডেলের শ্যাভরোলে ভাইকিং বাস, ১৯৬১ এর চিত্র থাম্ব|২০১২ খ্রিষ্টাব্দে প্রকাশিত ডাকটিকিটে করুণা রত্ন ও লুপৌ রত্ন তুলাধর লুপৌ রত্ন তুলাধর (দেবনাগরী: लुपौ रत्न तुलाधर) (২২ জুন ১৯১৮ – ২ জুন ১৯৯৩) হলেন একজন নেপালি ব্যবসায়ী, যিনি নেপালের পরিবহন সেবার অগ্রদূত হিসেবে আখ্যায়িত হন। তিনি এবং তার ভাই করুণা রত্ন তুলাধর একত্রে ১৯৫৯ খ্রিষ্টাব্দে নেপাল ট্রান্সপোর্ট সার্ভিস প্রতিষ্ঠা করেন, যার মাধ্যমে নেপালে সর্বপ্রথম নিয়মিত বাস পরিবহন সেবা চালু হয়।Shrestha, Bijaya Lal (11 August 1989). "All Those Years Ago: A trip through the early days of bus transport", The Rising Nepal.   প্রারম্ভিক জীবন  লুপৌ রত্ন কাঠমান্ডুর অসন ধলাসিক্ব এলাকার তুলাধর পরিবারে জন্মগ্রহণ করেন। তার পিতার নাম পুষ্প সুন্দর তুলাধর এবং মায়ের নাম ধন মায়া তুলাধর। লুপৌ রত্ন তার পিতা-মাতার তিন সন্তানের মধ্যে জ্যেষ্ঠ ছিলেন। তুলাধরেরা বংশপরম্পরায় ব্যবসা পরিচালনা করতেন এবং তিব্বতের লাসায় ঘোরাসিয়র নামে তাদের একটি বাণিজ্য কুঠি ছিল। তারা খচ্চর চালিত ট্রেনের মাধ্যমে হিমালয় পাড়ি দিয়ে নেপাল, তিব্বত ও ভারতের মধ্যে বাণিজ্য পরিচালনা করতেন।  লুপৌ রত্ন কাঠমান্ডুতে গৃহ শিক্ষকের নিকট অনানুষ্ঠানিক শিক্ষা গ্রহণ করেন এবং পরবর্তীতে কলকাতায় একটি বিদ্যালয়ে ভর্তি হন। ১৯৩২ খ্রিষ্টাব্দে তিনি লাসায় যান এবং পৈতৃক ব্যবসায়ে নিযুক্ত হন। তিনি কাঠমান্ডু থেকে উত্তর দিকে নিয়ালাম (কুটি) হয়ে হিমালয় পাড়ি দিয়ে তিব্বতের ঐতিহ্যবাহী পথে গমন করেন।Tuladhar, Kamal Ratna (2011) Caravan to Lhasa: A Merchant of Kathmandu in Traditional Tibet. Kathmandu: Lijala & Tisa. . Page 37.   কর্মজীবন  তুলাধর পৈতৃক বাণিজ্যের সাথে সম্পৃক্ত হয়ে লাসায় অবস্থান করেন। এরপর ১৯৪০ খ্রিষ্টাব্দে তিনি কাঠমান্ডুতে প্রত্যাবর্তন করেন। ১৯৪২ খ্রিষ্টাব্দের ১২ জানুয়ারি তিনি কাঠমান্ডুর মরু নামক এলাকার হর্খা শোভার সাথে বিবাহ বন্ধনে আবদ্ধ হন। বিবাহের পর তিনি পারিবারিক ব্যবসার ভারতীয় দিক সামলানোর জন্য ভারতে গমন করেন। ভারতে অবস্থানকালীন পশ্চিমবঙ্গের কলকাতা ও কালিম্পংয়ে সময় অতিবাহিত করেন। কালিম্পং সে সময় তাদের লাসা কেন্দ্রিক বাণিজ্য যাত্রার আদিবিন্দু এবং অন্যতম প্রধান বাণিজ্য কেন্দ্র ছিল।Kalimpong. New Delhi: Nest & Wings. . Page 20.  ১৯৫৯ খ্রিষ্টাব্দে লুপৌ রত্ন কালিম্পংয়ের ব্যবসা গুটিয়ে কাঠমান্ডুতে ফিরে আসেন এবং নেপাল ট্রান্সপোর্ট সার্ভিস চালু করেন। Page 23. ১৯৬৬ খ্রিষ্টাব্দে এই প্রতিষ্ঠানও গুটিয়ে নেওয়া হয়।  লুপৌ রত্ন ১৯৪০ এর দশকে ধর্মোদয় নামক সাময়িকীতে ধর্ম সংক্রান্ত বেশ কিছু প্রবন্ধ প্রকাশ করেন।Bajracharya, Phanindra Ratna (2003). Who's Who in Nepal Bhasha. Kathmandu: Nepal Bhasa Academy. . Page 214.   ডাকটিকিট প্রকাশ  ২০১২ খ্রিষ্টাব্দের ৩১ ডিসেম্বর নেপাল সরকারের ডাক সেবা বিভাগ দেশের প্রতি করুণা রত্ন ও লুপৌ রত্ন তুলাধরের অবদানের স্মরণে তাদের চিত্র সংবলিত একটি ডাকটিকিট প্রকাশ করে। ডাকটিকিটে নেপাল ট্রান্সপোর্ট সার্ভিসে ব্যবহৃত ১৯৫৯ মডেলের একটি শেভরোলে বাসের চিত্রও দেখা যায়।   আরও দেখুন   লাসা নেওয়ার   তথ্যসূত্র   বিষয়শ্রেণী:১৯১৮-এ জন্ম বিষয়শ্রেণী:১৯৯৩-এ মৃত্যু বিষয়শ্রেণী:বৌদ্ধ লেখক বিষয়শ্রেণী:নেপালে বাস পরিবহন বিষয়শ্রেণী:নেপাল ভাষার লেখক বিষয়শ্রেণী:নেপালি লেখক বিষয়শ্রেণী:নেপালি ব্যবসায়ী বিষয়শ্রেণী:নেপালি ভাষার লেখক বিষয়শ্রেণী:নেওয়ার ব্যক্তি বিষয়শ্রেণী:কাঠমান্ডুর ব্যক্তি বিষয়শ্রেণী:বাস পরিবহনে ব্যক্তি বিষয়শ্রেণী:পরিবহন অগ্রদূত বিষয়শ্রেণী:নেপালি বণিক বিষয়শ্রেণী:নেওয়ার
থাম্ব|লাংগওয়ার্ট (পুলমোনারিয়া অফিসিনালিস) - গাছটির বোটানিক্যাল নাম এর ঔষধি ব্যবহারের ইঙ্গিত দেয়। অফিসিনাল ড্রাগস, গাছপালা এবং হার্বস সেইগুলি যা ফার্মেসি বা ড্রাগিস্টের দোকানে বিক্রি হয়। এই ধরনের ড্রাগসের অফিসিনাল চিকিৎসা প্রস্তুতি ফার্মাকোপিয়া দ্বারা অনুমোদিত প্রেসক্রিপশনের অনুযায়ী তৈরি হয়। অফিসিনাল শব্দটি অফিসিয়াল শব্দের সাথে সম্পর্কিত নয়। ক্লাসিকাল ল্যাটিনে "অফিসিনা" মানে ছিল একটি কর্মশালা, কারখানা, ল্যাবরেটরি, এবং মধ্যযুগীয় ল্যাটিনে এটি সাধারণ স্টোররুমকে বোঝানো হত। এটি পরে সেই দোকানে প্রয়োগ করা হয়েছিল যেখানে পণ্য বিক্রি হয়, না যে স্থানে জিনিস তৈরি করা হয়। অন্যদিকে, অফিসিয়াল শব্দটি "অফিসিয়াম" থেকে উদ্ভূত, যার অর্থ কাজ বা অবস্থান।  বোটানিক্যাল নেমেনকেচারে, "অফিসিনালিস" বিশেষ নামটি একটি গাছের ঐতিহাসিক ঔষধি ব্যবহারের থেকে উদ্ভূত।   আরও দেখুন    ভেষজবাদ   তথ্যসূত্র    অ্যাট্রিবিউশন     বিষয়শ্রেণী:ভেষজ চিকিৎসা
শাহাপুর () ভারতের মহারাষ্ট্র রাজ্যের থানে জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬ মিটার (১৫০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে শাহাপুর শহরের জনসংখ্যা হল ১০,৪৮৯ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে শাহাপুর এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
ফাতিমা বিনতে সা’দ আল-আমরি আল-জাহরানি (আরবি: فاطمة بنت سعد العامري الزهراني) ছিলেন ইসলামের নবী মুহাম্মদ (সা.) এর পিতামহ এবং মাতামহের পূর্বপুরুষদের মধ্যে একজন। তাঁর পূর্ণ নাম ছিল: ফাতিমা বিনতে সা’দ বিন সাঈল বিন খাইর বিন হামালাহ বিন আওফ বিন গনাম বিন আমির (বানু আমির) বিন আমরো বিন ঘা'থামাহ বিন ঘা'থামাহ বিন ইয়াশকর বিন মোবশের বিন সা’ব বিন দাহমান বিন নাসর বিন জাহরান বিন কা’ব বিন আল-হারিস বিন কা’ব বিন আবদুল্লাহ মালিক বিন নাসর বিন আজদ।السيرة النبوية لابن هشام ، ص 53   জীবনী  ফাতিমা বিনতে সা’দ ছিলেন বানু আমির গোত্রের সা’দের কন্যা, যিনি হেজাজের আল-বাহায় আজদ গোত্রের একটি প্রাচীন শাখার সদস্য ছিলেন।Near East/South Asia Report. Foreign Broadcast Information Service. 1983. p. 17. তিনি কিলাব ইবনে মুররাহর সাথে বিবাহ বন্ধনে আবদ্ধ হন এবং তাঁদের দুটি পুত্র সন্তান হয়েছিল। তাঁদের বড় ছেলে, জুহরাহ ইবনে কিলাব, বানু জুহরাহ গোত্রের পূর্বপুরুষ ছিলেন এবং ছোট ছেলে কুসাই ইবনে কিলাব, কুরাইশদের প্রথম কা'বা রক্ষণাবেক্ষণকারী হন। কিলাব ইবনে মুররাহর মৃত্যুর পর, ফাতিমা রাবিয়া ইবনে হারামের সাথে বিবাহিত হন, যিনি তাঁকে আস-শামে নিয়ে যান, যেখানে তিনি দররজ নামের একটি পুত্র সন্তানের জন্ম দেন।  তথ্যসূত্র  বিষয়শ্রেণী:ইসলাম বিষয়শ্রেণী:সুফিবাদ বিষয়শ্রেণী:৪র্থ শতাব্দীর আরব ব্যক্তি বিষয়শ্রেণী:৪র্থ শতাব্দীর নারী বিষয়শ্রেণী:সাহাবীর পূর্বপুরুষ বিষয়শ্রেণী:মুহাম্মাদের পূর্বপুরুষ বিষয়শ্রেণী:জন্মের সাল অজানা বিষয়শ্রেণী:মৃত্যুর সাল অজানা
কালো মাথা মাছরাঙা (Halcyon pileata) হল একধরনের গেছো মাছরাঙা যারা প্রধানত ক্রান্তীয় এশিয়া মহাদেশে ব্যাপক ভাবে বিস্তৃত। বিশেষত ভারত থেকে চীন, কোরিয়া এবং দক্ষিণপূর্ব এশিয়াতেই এদের বসবাস। এরা পরিযায়ী পাখি এবং সাধারণত শীতকালে পযান করে। শীতকালে এরা শ্রীলঙ্কা, থাইল্যান্ড, বোর্নিও এবং জাভা প্রভৃতি জায়গায় পরিযান করে।  এরা একটু বড় আকারের হয়, ২৮ সেমি লম্বায়। প্রাপ্তবয়স্কদের পিঠের রঙ হয় বেগুনি নীলচে রঙের, কালো রঙের মাথা এবং কাঁধ, সাদা রঙের গলায় এবং ঘাড়ে দাগ থাকে, এবং এদের দেহের নিচের অংশ বাদামি রঙের হয়। এদের ঠোঁট লম্বা হয় এবং এদের পা উজ্জ্বল লাল রঙের হয়। এদের ঊড়ানের সময় এদের কালো ও নীল ডানায় সাদা রঙের ছোপ ছোপ দেখতে পাওয়া যায়। উভয় পুরুষ এবং মহিলাই একইরকম দেখতে হয়। তরুণরা দেখতে একটু ফ্যাকাশে হয়। এদের ডাক হয় কি-কি-কি-কি-কি এরম ধরনের।  এরা উপকূলের দিকের খুব সাধারণ মাছরাঙা বিষেশত ম্যানগ্রোভে। এই প্রজাতিটি প্রধানত বড়ো বড়ো পোকামাকড়ই খায় বা শিকার ধরে। কিন্তু উপকূলীয় মাছরাঙারা মাছ ও ব্যাঙও খায়। এদের উড়ান খুব তাড়াতাড়ি হয় এবং সোজা হয়।  এদের বাসা প্রধানত মাটির তলায় বড় সুড়ঙ্গ খুড়ে হয়। এদের এক একটা বাসায় প্রায় ৪ থেকে ৫ টা ডিম থাকে।  গ্যালারি  তথ্যসূত্র   Kingfishers, Bee-eaters and Rollers by Fry, Fry and Harris,   বিষয়শ্রেণী:হ্যালসায়ন বিষয়শ্রেণী:নেপালের পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:থাইল্যান্ডের পাখি বিষয়শ্রেণী:১৭৮৩-এ বর্ণিত পাখি বিষয়শ্রেণী:চীনের পাখি বিষয়শ্রেণী:কোরিয়ার পাখি বিষয়শ্রেণী:পিটের বোডায়ের্ট কর্তৃক নামকরণকৃত ট্যাক্সা
শ্রীরাধিকাকৃষ্ণাষ্টক বা রাধাষ্টক হল একটি স্তোত্র। কথিত আছে যে, এই যিনি এই স্তোত্র পাঠ করেন, তিনি রাধার মাধ্যমে কৃষ্ণকে প্রাপ্ত হন। আটটি শ্লোকে নিবদ্ধ বলে এই স্তোত্রটিকে 'অষ্টক' বলা হয়। বৈষ্ণবরা এই স্তোত্র পাঠ করেন। স্বামীনারায়ণ সম্প্রদায়ের অনুগামীরা এই স্তোত্রটি নিত্য পাঠ করেন। কারণ, সৎসঙ্গী জীবন গ্রন্থে এই স্তোত্রটি পাঠ করার উপদেশ দেওয়া হয়েছে। বোচানসবাসী শ্রীঅক্ষর পুরুষোত্তম স্বামীনারায়ণ সংস্থার সদস্যরা এই স্তোত্রটির প্রকৃত সংস্করণটি পাঠ না করে, অন্য একটি সংস্করণ পাঠ করেন। সেটিকে শ্রীস্বামীনারায়ণাষ্টকম্‌ বলা হয়।http://download.baps.org/books/KishoreSatsangPravesh-eng.pdf এর কারণ, তারা মনে করেন যে, 'বেণু, ব্রজ, বৃন্দাবন, গোপ-গোপী, নন্দ' প্রভৃতি শব্দগুলি স্বামীনারায়ণের সঙ্গে যুক্ত নয়। স্বামীনারায়ণ সম্প্রদায়ের অনুগামীরা অবশ্য মূল স্তোত্রটি নিত্য পাঠ করেন। গুণাতীতানন্দ স্বামী নিজে এই স্তোত্রটি নিত্য পাঠ করতেন এবং সৎসঙ্গী জীবন গ্রন্থে সৎসঙ্গীদের এই স্তোত্রটি নিত্য পাঠ করার উপদেশ দিয়েছেন।http://www.swaminarayan.nu/youth/aarti.shtml  আরও দেখুন  কৃষ্ণ  রাধা  রাধাকৃষ্ণ  তথ্যসূত্র  বিষয়শ্রেণী:কৃষ্ণ বিষয়শ্রেণী:স্বামীনারায়ণ সম্প্রদায়
thumb|270px|ছাগলের চামড়া ও ঘোড়ার চুলের হাউসা জনগোষ্ঠীর ব্যবহৃত চামর, মারাদি, নাইজারের নিকটে, ১৯৬০ এর দশকের শুরুর দিকের। চামর বা চমর হলো চটাস করে মাছি মারতে ব্যবহৃত যন্ত্র। উষ্ণ গ্রীষ্মমন্ডলীয় জলবায়ুতে, এটি হাতপাখা, কখনও কখনও রাজদণ্ডের অংশ হিসাবে ব্যবহৃত হয়, এবং দক্ষিণ এশিয়া ও তিব্বতে এটি চৌরি বা প্রকির্ণক নামেও পরিচিত।;चामर, Sanskrit-English Dictionary, Koeln University, Germany  চামরের সাথে কাঠের হাতল ও উদ্ভিদের তন্তু যুক্ত থাকে। আরো ব্যয়বহুল বেশী ঘোড়া চুল থেকে তৈরি করা হয়। ভারতীয় উপমহাদেশের পূর্বাঞ্চলে, এটি চমরী গাই এর লেজের চুল থেকে তৈরি করা হয়। তাওবাদী চামরের হাতলের জন্য স্মাইল্যাক্সের মূল ও সুতা দিয়ে তৈরি এবং চুলগুলি পাম আঁশ দিয়ে তৈরি।   তাৎপর্য  ইন্দোনেশীয় শিল্পে, চামর হলো এমন দফা যা শিবের সাথে যুক্ত। চামর হিন্দু, জৈন, তাওবাদী এবং বৌদ্ধ দেবতার বৈশিষ্ট্য হিসেবে বিবেচিত।Shiva and Parvati , Rijksmuseum, accessed 14 November 2006 মূর্তিপূজার কিছু ঐতিহ্য, বিশেষ করে গৌড়ীয় বৈষ্ণবধর্মে নিযুক্ত অষ্টমঙ্গলার কিছু রূপরেখায় চামর স্পষ্ট। এটি লোক পরিবেশন ঐতিহ্যের আচার-অনুষ্ঠানের আনুষঙ্গিক দিক হিসেবেও ব্যবহৃত হয়, বিশেষ করে পালার মতো লোক-নাট্যের রূপ, যেখানে এটি অবলম্বন হিসাবে দ্বিগুণ হতে পারে।  চামর মধ্যপ্রাচ্যের কিছু অংশে, যেমন মিশর, সমাজের কিছু শ্রেণীর দ্বারা ব্যবহৃত হয়, বিশেষত গ্রীষ্মকালে যখন ব্যবসায়ী ও দোকানদাররা মাছিতে বিরক্ত হয়ে ওঠে। সাইবেরিয়া থেকে আসা যকুত জনগোষ্ঠী মশা মারাতে এবং শামানবাদী আচার-অনুষ্ঠানের পবিত্র হাতিয়ার হিসেবে ঘোড়ার লেজ দিয়ে তৈরি দেবিয়ার নামক চামর ব্যবহৃত হয়।  আফ্রিকা মহাদেশের অনেক অংশে রাজশাসক এবং আভিজাত্যের ঐতিহ্যবাহী শাসনামলে প্রায়শই চামর দেখা যায়। চামর, যাকে ইয়োরুবাতে "ইরুকেরে" বলা হয়, ইয়োরুবার রাজশাসক এবং প্রধানরা শক্তি এবং সম্মানের প্রতীক হিসেবে ব্যবহার করত। এই ব্যবহার কখনও কখনও আধুনিক প্রেক্ষাপটে চলে এসেছে: কেনিয়ার নেতা জোমো কেনিয়াত্তা চামর বহন করেন, যা মাসাই সমাজে কর্তৃত্বের চিহ্ন,Dress codes and prestige staffs: constructing political authority with staffs in Tanzania , Fadhili Mshana, Ijele: Art eJournal of the African World, 2002 যেমনটি মালাউইয়  নেতা হেস্টিংস বান্দা করেন, যখন দক্ষিণ আফ্রিকার  জ্যাজ সঙ্গীতশিল্পী জাবু খানাইলও মঞ্চে থাকার সময় ট্রেডমার্ক হিসাবে মাসাই চামর ব্যবহার করেছিলেন।Jabu Khanyile , Contemporary African Music and Arts Archive, accessed 13 November 2006  চামর হলো চীন ও জাপানের তাওবাদী এবং বৌদ্ধ সন্ন্যাসীদের অনুক্রমের ঐতিহ্যবাহী প্রতীক, এর সাথে খক্খর, রত্ন রাজদণ্ড ও ভিক্ষার বাটি। বৌদ্ধধর্মে চামর অজ্ঞতা ও মানসিক যন্ত্রণার প্রতীকী "ঝাড়ু" প্রতিনিধিত্ব করে। চীনা চামর অনেক চীনা মার্শাল আর্ট যেমন শাওলিন কুং ফু ও উদং কোয়ান-এও ব্যবহৃত হয়, প্রতিটি তাদের নিজ নিজ ধর্মীয় দর্শনের সাথে সঙ্গতিপূর্ণ।  চামর থাইল্যান্ডের রাজকীয় রাজকীয়তার অংশ। এটি সাদা হাতির লেজের লোম নিয়ে গঠিত।Thai Royal Regalia , Thailand Government Public Relations Department, accessed 15 November 2006 পলিনেশীয় সংস্কৃতিতেও চামর ব্যবহার করা হতো কর্তৃত্বের আনুষ্ঠানিক চিহ্ন হিসেবে।Fly Whisk Handle, Metropolitan Museum of Art, accessed 14 November 2006   তথ্যসূত্র   বিষয়শ্রেণী:যান্ত্রিক হাত সরঞ্জাম বিষয়শ্রেণী:হিন্দু পূজায় ব্যবহৃত বস্তু বিষয়শ্রেণী:বৌদ্ধ আচারের সরঁজাম
বোয়াভিস্তা ফুতেবল ক্লুবে (; এছাড়াও বোয়াভিস্তা এফসি নামে পরিচিত) হচ্ছে পোর্তু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লীগ প্রিমেইরা লিগায় খেলে। এই ক্লাবটি ১৯০৩ সালের ১লা আগস্ট তারিখে প্রতিষ্ঠিত হয়েছে। বোয়াভিস্তা এফসি তাদের সকল হোম ম্যাচ পোর্তুর এস্তাদিও দো বেসায় খেলে থাকে; যার ধারণক্ষমতা হচ্ছে ২৮,২৬৩। বর্তমানে এই ক্লাবের ম্যানেজারের দায়িত্ব পালন করছেন ভাস্কো সেয়াব্রা এবং সভাপতির দায়িত্ব পালন করছেন ভিতোর মুরতা। সেনেগালীয় মধ্যমাঠের খেলোয়াড় ইদ্রিসা মান্দিয়াং এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, বোয়াভিস্তা এফসি এপর্যন্ত ১১টি শিরোপা জয়লাভ করেছে; যার মধ্যে ১টি প্রিমেইরা লিগা, ৫টি তাসা দা পর্তুগাল, ২৩টি সুপারতাসা কান্দিদো দে অলিভেইরা এবং ২টি সেগুন্দা দিভিসাও শিরোপা রয়েছে।  অর্জন প্রিমেইরা লিগা  বিজয়ী (১): ২০০০–০১  তাসা দে পর্তুগাল  বিজয়ী (৫): ১৯৭৪–৭৫, ১৯৭৫–৭৬, ১৯৭৮–৭৯, ১৯৯১–৯২, ১৯৯৬–৯৭ রানার-আপ (১): ১৯৯২–৯৩  সুপারতাসাদে পর্তুগাল  বিজয়ী (৩): ১৯৭৯, ১৯৯২, ১৯৯৭ রানার-আপ (১): ২০০১  সেগুন্দা দিভিসাও  বিজয়ী (২): ১৯৩৬–৩৭, ১৯৪৯–৫০  তথ্যসূত্র  বহিঃসংযোগ     বিষয়শ্রেণী:বোয়াভিস্তা ফুটবল ক্লাব বিষয়শ্রেণী:প্রিমেইরা লিগার ক্লাব বিষয়শ্রেণী:পর্তুগালের ফুটবল ক্লাব বিষয়শ্রেণী:১৯০৩-এ পর্তুগালে প্রতিষ্ঠিত বিষয়শ্রেণী:১৯০৩-এ প্রতিষ্ঠিত ফুটবল ক্লাব বিষয়শ্রেণী:১৯০৩-এ প্রতিষ্ঠিত ক্রীড়া ক্লাব
সুকোমল বড়ুয়া (জন্ম: ১৯৫৫) হলেন একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক। শিক্ষাক্ষেত্রে অবদানের জন্য বাংলাদেশ সরকার তাকে দেশের দ্বিতীয় সর্বোচ্চ বেসামরিক সম্মাননা ২০০৬ সালে একুশে পদকে ভূষিত করে।  প্রারম্ভিক জীবন সুকোমল বড়ুয়া ১৯৫২ সালে চট্টগ্রাম জেলার সাতকানিয়া উপজেলার ঢেমশা গ্রামে জন্মগ্রহণ করেন। তার পিতা গণেশচন্দ্র বড়ুয়া ও মাতা বুদ্ধিমতি বড়ুয়া। তিনি পিতামাতার তৃতীয় সন্তান।  কর্মজীবন বড়ুয়া রাঙ্গুনিয়া কলেজে প্রভাষক পদে যোগদানের মাধ্যমে তার কর্মজীবন শুরু করেন। তিনি রাঙ্গুনিয়া হাসিনা জামাল ডিগ্রি কলেজের প্রতিষ্ঠাতা অধ্যক্ষ ছিলেন। পরবর্তী কালে তিনি ঢাকা বিশ্ববিদ্যালয়ের পালি ও বুড্ডিস্ট স্টাডিজ বিভাগের অধ্যাপক হিসেবে যোগ দেন।  ব্যক্তিগত জীবন বড়ুয়ার কন্যা সংঘমিত্রা বড়ুয়া মানসী। মানসী ঢাকা বিশ্ববিদ্যালয়ে 'সুকোমল বড়ুয়া স্বর্ণপদক' চালু করেন। তিনি ২০১৪ সালে চার লাখ টাকার একটি ট্রাস্ট ফান্ড গঠন করেন এবং এই ফান্ডের আয় থেকে প্রতি বছর পালি ও বুড্ডিস্ট স্টাডিজ বিভাগের স্নাতকোত্তর চূড়ান্ত পরীক্ষায় সর্বোচ্চ নম্বরপ্রাপ্ত শিক্ষার্থীকে এই স্বর্ণপদক প্রদান করা হয়। ২০১৬ সালে এই ফান্ডের আকার দাঁড়ায় ১০ লাখ টাকায়।  গ্রন্থতালিকা  পালিভাষা সাহিত্য: ছন্দ ও অলঙ্কার  পালি সাহিত্যে ধষ্মপদ  কোসল ও মার সংযুক্ত  তথ্যসূত্র  বহিঃসংযোগ  বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:চট্টগ্রাম জেলার শিক্ষাবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:বাংলাদেশী বৌদ্ধ বিষয়শ্রেণী:শিক্ষা ও গবেষণায় একুশে পদক বিজয়ী বিষয়শ্রেণী:বাঙালি লেখক বিষয়শ্রেণী:বাংলাদেশী শিক্ষাবিদ বিষয়শ্রেণী:একুশে পদক বিজয়ী
জনগণের প্রতিরক্ষা বাহিনী (, HPG) হচ্ছে কুর্দিস্তান ওয়ার্কার্স পার্টির একটি সামরিক শাখা।  তথ্যসূত্র  বিষয়শ্রেণী:ইরকে আইএসআইএল-বিরোধী চক্র বিষয়শ্রেণী:তুরস্কে আইএসআইএল-বিরোধী স্বার্থান্বেষী চক্র বিষয়শ্রেণী:তুরস্কের আধাসামরিক বাহিনী বিষয়শ্রেণী:এশিয়ার মিলিশিয়া বিষয়শ্রেণী:রাজনৈতিক দলের সামরিক বাহিনী বিষয়শ্রেণী:কুর্দিস্তান ওয়ার্কার্স পার্টির সংগঠন বিষয়শ্রেণী:কুর্দিস্তান ওয়ার্কার্স পার্টি বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:সন্ত্রাসী হিসেবে চিহ্নিত সংগঠন
হঠাৎ ৩৭ বছর পর (হিন্দি: আচানক - ৩৭ সাল বাদ) হলো ২০০২ থেকে ২০০৩ সাল পর্যন্ত সনি এন্টারটেনমেন্ট টেলিভিশনে প্রচারিত হিন্দি ভাষার একটি অতিপ্রাকৃত, মনস্তাত্ত্বিক, রোমাঞ্চকর টেলিভিশন ধারাবাহিক। এই ধারাবাহিকটির কেন্দ্রবিন্দু ছিল অল্প পরিচিত ছোট শহর গাহোটা। এতে অভিনয় করেছেন রাহিল আযম ও ফারাজ খান, তানাজ ইরানি, নেহা মেহতা, কাম্য পাঞ্জাবী, আশকা গোরাডিয়া ও অশ্বিনী কালসেকর তাছাড়া ভিন্ন ভিন্ন পর্বে ভিন্ন ভিন্ন অভিনেতা ও অভিনেত্রীদের নেওয়া হত। এছাড়াও ধারাবাহিকটিকে "হঠাৎ ৩৭ বছর পর" নামে বাংলা ভাষায় ডাবিং করে সনি আট চ্যানেলে সম্প্রচার করা হয় ।https://m.youtube.com/watch?v=jAKud2vyjYo ২০০৩ সালে বছরের সেরা লোমহর্ষক অনুষ্ঠানের জন্য ধারাবাহিকটি ভারতীয় টেলি পুরস্কার জিতেছিল।   পটভূমি    অভিনয়ে    রাহিল আযম – রাহুল/অজিঙ্কা  ফারাজ খান – অজয়/অধ্যাপক জয়দেব  ইরাবতী হর্ষে – শীলা  শিশির শর্মা – প্রতাপ  রাজেন্দ্রনাথ জুটশি – দীপঙ্কর রায়  রবীন্দ্র মানকানি – অবিনাশ  অশ্বিনী কালসেকর – মালিনী  আশকা গোরাডিয়া – কমল  জাফর করাচিওয়ালা – রতন  সুনিতা রাজওয়ার – অজিঙ্কার দুষ্ট বেবি সিটা  শ্রুতি উলফাত – রূপালী  তানাজ ইরানি – নয়না  নেহা মেহতা – অঞ্জলি  ঋতুরাজ সিং – শশাঙ্ক  অক্ষয় আনন্দ  নিশিগন্ধা ওয়াড  কাম্য পাঞ্জাবী – রেশমি  রুশালি অরোরা – সুনিধি   তথ্যসূত্র   বিষয়শ্রেণী:মনস্তত্ত্বিক রোমাঞ্চকর টেলিভিশন ধারাবাহিক বিষয়শ্রেণী:২০০০-এর দশকের ভারতীয় টেলিভিশন অনুষ্ঠান বিষয়শ্রেণী:ভারতীয় রোমাঞ্চকর টেলিভিশন ধারাবাহিক
ইয়াহিয়া আতইয়াতিল্লাহ আল ইদ্রিসি ( ; জন্ম: ২ মার্চ, ১৯৯৫) একজন মরক্কোর পেশাদার ফুটবলার। তিনি মরক্কোর ক্লাব ওয়াইদাদ এসি এবং মরক্কো জাতীয় দলের হয়ে লেফট ব্যাক বা লেফট উইঙ্গার হিসেবে খেলেন।Profile at Super League Greece, slgr.grProfiel at Sofascore, sofascore.com   আন্তর্জাতিক ক্যারিয়ার  ১০ নভেম্বর, ২০২২-এ তাকে কাতার ২০২২ ফিফা বিশ্বকাপের জন্য মরক্কোর ২৬ সদস্যের দলে রাখা হয়।   তথ্যসূত্র    বহিঃসংযোগ        বিষয়শ্রেণী:গ্রিসে প্রবাসী ফুটবলার বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বুতুলাহের খেলোয়াড় বিষয়শ্রেণী:সাফি অলিম্পিক ক্লাবের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:ফুটবল ফুলব্যাক বিষয়শ্রেণী:মরক্কী ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:২০২৩ আফ্রিকা কাপ অব নেশন্সের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:মরক্কোর আন্তর্জাতিক যুব ফুটবলার বিষয়শ্রেণী:ফুটবল ক্লাব সোচির খেলোয়াড় বিষয়শ্রেণী:রাশিয়ায় প্রবাসী ফুটবলার